TO NETFLIX ΠΑΡΟΥΣΙΑΖΕΙ
Subrip-Επιμέλεια-Συγχρονισμός amerzone
ΤΟ ΤΗΛΕΦΩΝΟ ΤΟΥ ΚΥΡΙΟΥ ΧΑΡΙΓΚΑΝ
"Όταν οι θεοί θέλουν να μας τιμωρήσουν, απαντούν στις προσευχές μας."
Ο Όσκαρ Ουάιλντ το έγραψε. Δεν διαβάσαμε αυτό το βιβλίο.
Ίσως θα έπρεπε.
Το Χάρλοου του Μέιν δεν είναι πόλη, αλλά ήταν και είναι χωριό,
παρόλο που έφυγα.
Υπάρχει ένα δημοτικό και γυμνάσιο με έξι αίθουσες.
Υπάρχει το Μαγαζί του Χάουι,
όπου πουλάνε τρόφιμα και λαχεία Red Devil.
Το Γκέιτς Φολς είναι η διπλανή και μεγαλύτερη πόλη.
Έχει το αγαπημένο εστιατόριο του μπαμπά μου, το Μοντέλος.
Πηγαίναμε όποτε ήταν "πωλητής του μήνα",
κάτι που παλιά γινόταν συχνά, πλέον όχι και τόσο,
από τότε που πέθανε η μαμά.
Το Χάρλοου έχει και τη λίμνη Κασλ και το Λετζ,
όπου οι πευκοβελόνες συναντούν τον βράχο, την απόλυτη αλήθεια της Νέας Αγγλίας.
Αλλά πριν μιλήσω για το κερδοφόρο λαχείο,
τη μαλακία που παίχτηκε με τον Κένι Γιάνκοβιτς και όλους τους θανάτους,
θα σας πω πώς κατέληξα να δουλεύω για τον κο Χάριγκαν.
Ήταν λόγω της εκκλησίας.
Β' Σαμουήλ κεφάλαιο 1, εδάφια 19 και 20.
"Η ομορφιά του Ισραήλ κείτεται πάνω στα υψώματα.
Πώς έπεσαν οι δυνατοί.
Μην το αναγγείλετε στη Γαθ, μην το διαλαλήσετε στην Ασκάλωνα,
για να μη χαρούν των Φιλισταίων οι κόρες,
απ' τη χαρά τους να μην αλαλάξουν των απερίτμητων οι θυγατέρες."
Ευχαριστώ, Κρεγκ.
Πολύ ωραία.
Χαίρομαι που είστε εδώ σήμερα...
Από εκείνη την ημέρα, αναρωτιέμαι
τι θα γινόταν...
και γιατί εμένα.
Γιατί επέλεξε εμένα;
Ο Τζον Χάριγκαν ήταν ο πλουσιότερος άνθρωπος στο Μέιν. Δισεκατομμυριούχος.
Μπορώ να μιλήσω με τον γιο σου;
Δεν έβλεπε καλά και ήθελε να προσλάβει κάποιον να του διαβάζει βιβλία.
Υπήρχαν άλλα παιδιά, μεγαλύτερα, καλύτεροι αναγνώστες.
Μήπως ήξερε ότι πέντε δολάρια την ώρα θα ήταν ελκυστικά
για ένα αγόρι που ήθελε να φύγει από ένα μοναχικό σπίτι;
Ή κάτι άλλο,
κάτι που έπρεπε να ανακαλύψω;
Γεια, με λένε...
Ξέρω ποιος είσαι.
Τέρμα πίσω και δεξιά.
"Διότι μόνο το πάθος γνωρίζει.
Και όταν το πάθος είναι νεκρό ή απουσιάζει,
τότε ο σπουδαίος παλμός της ομορφιάς είναι ακατανόητος,
ίσως και κάπως ελεεινός.
Η ζεστή, ζωντανή ομορφιά της επαφής, πιο βαθιά από την ομορφιά της σοφίας."
"'Τι είναι το χρήμα, τελικά;
Μπαμπά, τι μπορεί να κάνει;'
Ο κύριος Ντόμπι έβαλε την καρέκλα του πίσω στη θέση της
και του χάιδεψε το κεφάλι.
'Θα μάθεις με τον καιρό, γιε μου', είπε.
'Το χρήμα, Πολ, μπορεί να κάνει τα πάντα.'"
Όσο κι αν μου έλειπε,
στον πατέρα μου έλειπε περισσότερο.
Χωρίς εκείνη, φαινόταν λυπημένος και κενός.
Είχα μια περίεργη αίσθηση.
Ότι έφταιγα εγώ για τον θάνατο της μαμάς μου.
Ότι εγώ ήμουν υπεύθυνος.
Ότι τον έλεγχα.
Κι αν τον έλεγχα,
μπορούσα να τον σταματήσω.
- Τι κάνεις; - Τίποτα, συγγνώμη.
Δεν σε αφορά.
Έχεις κάποια ερώτηση;
Αν έχεις, θα απαντήσω.
Τι υπάρχει στην ντουλάπα;
Μυστικά.
Τρομερά μυστικά.
"Έζησε ξανά τη ζωή του με κάθε λεπτομέρεια επιθυμίας, πειρασμού
και παράδοσης εκείνη την υπέρτατη στιγμή της απόλυτης γνώσης;
Έκλαψε σιωπηλά με κάποια εικόνα, κάποιο όραμα.
Ούρλιαξε δύο φορές.
Ένα ουρλιαχτό που ήταν μονάχα μια ανάσα.
Ο τρόμος."
"Ο τρόμος."
Καταλαβαίνεις τι διάβασες;
Καταλαβαίνεις τι λέει ο Κόνραντ;
Έτσι νομίζω.
Πληρώνεσαι σήμερα, Κρεγκ.
Ευχαριστώ.
Διαβάζετε όταν δεν είμαι εδώ;
Ναι, διαβάζω αυτό.
Δεν είναι βαρετά;
Βαρετά;
Τα οικονομικά είναι συναρπαστικά.
Θυμάσαι το Ντόμπι και Υιός;
Το δεύτερο βιβλίο που διαβάσαμε. Που διάβασα.
Ο Ντόμπι εξηγεί στον γιο του ότι η αληθινή αξία των χρημάτων
δεν μετριέται σε κόστος.
Η αληθινή αξία των χρημάτων
μετριέται σε δύναμη.
Αλλά ο μικρός Πολ ρώτησε:
"Γιατί δεν έσωσαν τη μαμά μου;" ή κάτι τέτοιο.
Ρώτησε τον πατέρα του αν το χρήμα είναι κακό.
Μπορεί να είναι κακό, αν χρησιμοποιηθεί σωστά.
ΧΑΡΙΓΚΑΝ: ΑΔΙΣΤΑΚΤΟΣ ΕΓΩΙΣΤΗΣ
Ο Τζον Χάριγκαν δεν ήταν αρεστός.
Δεν παντρεύτηκε ποτέ, δεν έκανε παιδιά
και δεν είχε επαφές με την οικογένειά του.
Ίσως γι' αυτό φαινόταν τόσο μοναχικός.
ΚΙ ΑΛΛΗ ΑΥΤΟΚΤΟΝΙΑ ΣΤΟΝ ΟΜΙΛΟ
Ίσως έβγαζε τη μοναξιά του σε άλλους.
Ο,ΤΙ ΑΓΓΙΖΕΙ Ο ΧΑΡΙΓΚΑΝ ΠΕΘΑΙΝΕΙ
Ήταν ένα συναίσθημα που καταλάβαινα.
ΕΥΧΕΣ ΑΠΟ ΤΟΝ ΚΟ ΧΑΡΙΓΚΑΝ
Η μαμά σου πίστευε ότι το λαχείο είναι τζόγος.
Αν ήξερε ότι σε άφηνα να δουλεύεις με τον Χάριγκαν και να ξύνεις λαχεία,
θα έτριζαν τα κόκκαλά της.
Εντάξει. Πήγαινε.
- Πού πας; - Θα χρησιμοποιήσω την τυχερή δεκάρα μου.
Αυτός ήταν ο πρώτος.
Αλλά από εκείνη τη μέρα,
κάθε χρόνο λάμβανα τέσσερις φακέλους με το όνομά μου.
Του Αγίου Βαλεντίνου, στα γενέθλιά μου τον Σεπτέμβριο,
των Ευχαριστιών και τα Χριστούγεννα.
Τίποτα.
Είναι φτηνιάρης. Σε πληρώνει ψίχουλα. Σου δίνει μπόνους της πλάκας.
Λαχείο του ενός δολαρίου από τον Χάουι;
Τι εννοούσες πριν για τη μαμά;
- Τι; - Ότι θα έτριζαν τα κόκαλά της.
Είναι ένα παλιό ρητό.
Μάλλον σημαίνει πως όταν κάποιος έχει αναπαυτεί,
δεν θα έπρεπε να τον νοιάζει τι γίνεται πάνω,
στον κόσμο των ζωντανών.
Εντάξει.
"'Εντάξει, παιδιά', είπε ο Ρόκι στο μικρόφωνο.
Λίγο τροχάδην πριν συνεχίσουμε. Πάμε', είπε στην ορχήστρα,
χτυπώντας χέρια και πόδια στην εξέδρα,
στον ρυθμό της μουσικής.
Την επόμενη στιγμή, οι πελάτες χτυπούσαν κι εκείνοι χέρια και πόδια."
"Περιφερόμασταν όλοι στη μέση της πίστας,
κοιτάζοντας το μακρύ χέρι του ρολογιού,
όταν ξαφνικά ο Κιντ Καμ, του ζευγαριού 18,
άρχισε να χαστουκίζει τη φίλη του.
Την κρατούσε με το αριστερό χέρι,
χαστουκίζοντάς την με το δεξί χέρι.
Αλλά εκείνη δεν απαντούσε. Είχε πεθάνει.
Έβγαλε ήχους από το στόμα και σωριάστηκε στο πάτωμα.
Ο κριτής σφύριξε
κι όλοι τινάχτηκαν με ενθουσιασμό.
Στον μαραθώνιο χορού δεν θέλεις προετοιμασία..."
Αρκετά.
Την πρώτη φορά που το διαβάσαμε, δεν κατάλαβα τον τίτλο.
Και τώρα τι καταλαβαίνεις;
Ότι αν μπορούμε να απαλλάξουμε από τον πόνο τους τα άλογα,
γιατί να μην μπορούν οι άνθρωποι;
Το δώρο του θανάτου.
Να μη νιώθεις πια πόνο
ούτε να αγχώνεσαι
ούτε να ανησυχείς.
Του διάβαζα τρεις φορές τη βδομάδα για πέντε χρόνια με μία μόνο εξαίρεση,
όταν έπαθα μια ανοιξιάτικη ίωση.
Ένιωθα άσχημα που έλειψα, γιατί άρχισα να αναρωτιέμαι
αν η επίσκεψή μου είναι το καλύτερο κομμάτι της εβδομάδας του,
για το οποίο ανυπομονούσε και ζούσε.
Ως τελετή μύησης, τα παιδιά του Χάρλοου πηγαίνουν λύκειο στο Γκέιτς Φολς,
αφού το Χάρλοου δεν έχει.
Ο μεγαλύτερος αδερφός του Μπίλι Ούμπεροθ, ο Μάικ, ή Υποβρύχιο, όπως τον έλεγαν όλοι,
είχε πέσει ήδη στα βαθιά, βγήκε αλώβητος,
και συμφώνησε να μας δείξει τα κατατόπια, αν τον πληρώναμε.
ΚΑΛΩΣ ΗΛΘΑΤΕ ΠΑΛΙ ΜΑΘΗΤΕΣ!
Ωραία.
Αγόρια και κορίτσια, θα σας δείξω πού είναι θαμμένα τα πτώματα.
Σταματήστε.
Θέλω τα μάτια και τα αυτιά σας. Ελλοχεύουν κίνδυνοι.
Στα αριστερά σας...
Μην κοιτάτε επίμονα και μην πάτε εκεί
αν δεν θέλετε μαυρισμένο μάτι, καρκίνο του πνεύμονα ή τατουάζ.
Το καψόνι απαγορεύεται στο λύκειο Γκέιτς Φολς,
αλλά δεν σημαίνει ότι δεν συμβαίνει.
Πρέπει να είστε προετοιμασμένοι. Παγερό βλέμμα και σκληρή έκφραση.
Μην ανέχεστε τίποτα,
αλλιώς θα δυστυχήσετε. Είσαι σαν φυλακή.
Να εκτίσετε μια διακριτική ποινή.
- Ευχαριστούμε, Υποβρύχιο. - Αυτά ισχύουν και για σένα, Μάρτζι.
Τα μεγαλύτερα κορίτσια είναι κακά σαν πύθωνες.
Δεν επιτίθενται αμέσως,
τους αρέσει να σου ρουφάνε τη ζωή όλη τη χρονιά.
Μην μπείτε ποτέ εκεί.
Τελευταία στάση στην ξενάγηση.
Το κυλικείο. Εδώ αράζουν τα δημοφιλή παιδιά.
Όλοι έχουν κινητά.
Motorola Razer. Samsung στο τραπέζι στη γωνία.
Κι αυτό είναι το τραπέζι της Apple.
- Μόλις βγήκαν τα iPhone. Πώς τα πήραν; - Επειδή είναι τα δημοφιλή παιδιά.
Πρέπει να πάρουμε κινητά.
Όταν μεγαλώνεις σε μικρή πόλη
και ξαφνικά εκτίθεται σε έναν εξωγήινο κόσμο,
το σύμπαν σου επεκτείνεται.
Βλέπεις περίεργα και διαφορετικά πρόσωπα.
Κάποια είναι φιλικά,
άλλα όμως φαίνονται να τα τραβάς με έναν σκοτεινό τρόπο
και δεν σε συμπαθούν χωρίς λόγο.
Γεια! Τι κάνεις; Σε είδα νωρίτερα, Βανάκι.
Πάρε.
Κοίτα μέσα.
Βερνίκι;
Θα γυαλίσεις τα παπούτσια μου ή τη χέστρα.
- Έχω μάθημα. - Πρώτα θα γυαλίσεις τις μπότες μου.
- Όχι. - Δεν πρέπει να κάνεις τέτοιο λάθος.
Γυάλισέ τες, αλλιώς θα σου το ταΐσω.
Αγόρια.
Υπάρχει κάποιο πρόβλημα;
Όχι. Όλα καλά.
Τι έχεις στην τσάντα; Δεν πιστεύω να του κάνεις καψόνια.
Όχι.
- Έχω μάθημα. - Περίμενε.
- Πώς σε λένε; - Κρεγκ.
Τι έχει η τσάντα, Κρεγκ;
Έχει
μισό σάντουιτς.
Με ρώτησε αν το ήθελα.
Εντάξει.
Θα το μετανιώσεις.
Σε έσωσα. Θα έπρεπε να με ευχαριστείς.
Άντε γαμήσου.
- Δεν με ξέρεις. Τι σου έκανα; - Πας να με επισκιάσεις.
Αρκούσε να γυαλίσεις τις μπότες μου, Βανάκι.
Να τος.
Πώς ήταν η πρώτη μέρα στο σχολείο;
Καλή.
Αυτό μόνο; Σκέτο καλή;
Εντάξει, ήταν τέλεια.
Έχεις ό,τι χρειάζεσαι;
Ναι.
- Σ' αρέσουν οι καθηγητές σου. - Όλα είναι καλά, μπαμπά, εντάξει;
Ναι, εντάξει.
Αν χρειαστείς κάτι...
Εντάξει.
Μπαμπά.
Ναι.
Να πάρω κινητό;
Τι το θες το κινητό;
Για παράδειγμα, μήπως χρειαστώ βοήθεια ή αν θέλω να πάρω την Άμεση Δράση.
Ζούμε σε επαρχία, αν φωνάξεις, θα έρθει κάποιος.
Εντάξει.
"Θα τα μάθαινε μόνο ο Γιέργκις, αν έμενε αρκετά.
Οι άντρες έκαναν τις βρόμικες δουλειές,
άρα δεν τους εξαπατούσε κανείς.
Μπήκαν στο πνεύμα του χώρου και τους άρεσαν όλα.
Ο Γιέργκις ήρθε εκεί
και νόμιζε ότι θα έκανε κάτι χρήσιμο,
θα γινόταν μάστορας,
αλλά σύντομα θα μάθαινε το λάθος του,
κανείς εκεί δεν ανέβαινε με σκληρή δουλειά."
Αρκετά.
Είχα ξεχάσει πόσο απεχθάνομαι αυτές τις σοσιαλιστικές μπούρδες.
Πιστεύετε ότι ο Σινκλέρ είχε άδικο και μπορείς να ανέλθεις
δουλεύοντας και ακολουθώντας τους κανόνες;
Κρεγκ.
Μη με παρεξηγείς.
Θαυμάζω τη σκληρή δουλειά.
Λατρεύω την έξυπνη δουλειά.
Πρέπει να είσαι πολύ ανταγωνιστικός για να επιβιώσεις.
Για να είσαι πρώτος, πρέπει να είσαι τολμηρός.
Πρέπει να είσαι αδίστακτος.
Μη ζητάς αυτό που χρειάζεσαι.
Ζήτα... Όχι! Μη ζητάς.
Να απαιτείς αυτό που θες.
- Κύριε Χάριγκαν. - Ναι;
Στη ζωή σας, προσπάθησε κανείς να σας εκφοβίσει
ή να σας εκμεταλλευτεί; Στη δουλειά, εννοώ.
Κάθε μέρα.
Και πώς το χειριστήκατε;
Αυστηρά.
Εδώ δες.
Αυτό είναι...
Θα το φορέσω την επόμενη φορά που θα πάμε στο Μοντέλος.
Έχεις κι εσύ δύο.
Άνοιξε πρώτα το μικρό. Κράτα το δικό μου για το τέλος.
- Κύριος Χάριγκαν. - Αναρωτιέμαι τι να είναι.
Έκπληξη.
- Έρχομαι. - Ναι.
Κέρδισα!
- Αλήθεια; Πόσο; - Δεν θα το πιστέψεις.
Ένα εκατομμύριο.
Τρεις χιλιάδες!
Όντως, νίκησες.
Δύσκολα το ξεπερνάς αυτό το δώρο.
Έπρεπε να άνοιγες το δικό μου πρώτα.
- Ναι. - Μπαμπά.
Παρακαλώ, γιε μου.
Η κοπέλα στο μαγαζί με βοήθησε. Είναι φορτισμένο κι έτοιμο.
Ποιον θα πάρεις πρώτο;
Ναι;
Καλά Χριστούγεννα, κε Χάριγκαν.
- Κρεγκ; - Ναι, ο Κρεγκ είμαι.
Πού είσαι; Ακούγεσαι λες και είσαι στην άλλη πλευρά του φεγγαριού.
Μιλάω από το κινητό.
Όχι. Είναι γεμάτα ακτινοβολία. Πώς μπορώ να βοηθήσω;
Ήθελα να σας πω ότι κέρδισα στο δώρο σας, το ξυστό.
Τρεις χιλιάδες.
Ωραία.
Τουλάχιστον ένα από αυτό έβγαλε τα λεφτά του.
Ευχαριστώ.
- Καλοσύνη σας που μου το δώσατε. - Δεν κάνει τίποτα.
Τα μοιράζω σε φίλους.
Κάτι άλλο, Κρεγκ;
Όχι, αυτό.
Καλά Χριστούγεννα.
Εντάξει. Καλά...
Τι ξενέρα να τελειώνουν οι διακοπές.
- Γιατί βιάζεσαι, Κρεγκ; - Ναι, πού πας;
Τι;
- Χέσε μας! - Όχι.
Όχι.
Η Μάρτζι, ο Μπίλι και το Υποβρύχιο πήραν δικά τους κινητά,
αλλά μόνο εγώ είχα iPhone και ο Μπίλι με το Υποβρύχιο μοιράζονταν ένα Razer.
Ευχαριστώ.
Κρεγκ, θέλω να συζητήσω κάτι μαζί σου.
Έχουμε αυτό το πρόγραμμα εδώ και καιρό.
Και μου κάνει εντύπωση που πλέον είσαι πολύ διαφορετικός
από τότε που ξεκινήσαμε.
Το ερώτημά μου είναι
γιατί συνεχίζεις να έρχεσαι εδώ;
- Θέλετε να σταματήσω; - Όχι.
Τότε;
Σίγουρα υπάρχουν αθλητικοί σύλλογοι και κορίτσια
για να απασχολείσαι.
Κι όμως, εδώ είσαι τρεις μέρες τη βδομάδα.
Γιατί;
Είναι από κάποια αίσθηση υποχρέωσης;
Όχι, καθόλου.
Τότε, γιατί;
Περνάω ωραία μαζί σας.
Γιατί;
Έρχομαι εδώ επειδή...
μ' αρέσει η μυρωδιά των βιβλίων.
Επειδή μου αρέσουν οι συζητήσεις μας. Επειδή όταν διαβάζω δυνατά,
μου δίνει μια αίσθηση δύναμης που δεν έχω έξω απ' αυτό το δωμάτιο.
Έρχομαι εδώ επειδή θέλω.
Τα λέμε την Πέμπτη.
Ξέρω τι θα κάνω με τα λεφτά.
Αυτά τα λεφτά θα πάνε για το πανεπιστήμιο, όπως συμφωνήσαμε.
Είπες ότι τα περισσότερα θα πάνε για το πανεπιστήμιο.
Πόσο συχνά αγοράζω κάτι;
Σχεδόν ποτέ.
Ξέρω τι θέλω να κάνω με τα υπόλοιπα.
- Καλησπέρα, Πιτ. - Καλησπέρα.
- Γεια, Έντνα. - Γεια, μικρέ.
Ευχαριστώ.
Να σε.
- Κύριε Χάριγκαν, σας έφερα κάτι. - Δεν χρειάζομαι τίποτα.
Ευχαριστώ.
Εκτιμώ τη χειρονομία.
Αλλά όχι.
- Δώσ' το στον πατέρα σου. - Μου είπε ότι αυτό θα λέγατε.
Είναι σοφός άνθρωπος.
Ο Χένρι Ντέιβιντ Θορώ είπε:
"Δεν μας ανήκουν τα αντικείμενα. Εμείς ανήκουμε σε αυτά."
Δεν έχω τηλεόραση
γιατί αν είχα, θα περνούσα τον χρόνο μου βλέποντας τηλεόραση.
Έχω ραδιόφωνο στο αμάξι αλλά όχι στο σπίτι,
αν και απολαμβάνω κάντρι και γουέστερν μια στο τόσο.
Και αν είχα ράδιο στο σπίτι, θα έχανα περισσότερο χρόνο.
- Εντάξει, απλώς... - Όχι.
Αρχίζω να εύχομαι να μην είχε κληρωθεί αυτό το λαχείο.
Τα βλέπετε αυτά;
Αυτά λέγονται εικονίδια.
Αυτό είναι για το χρηματιστήριο.
Έχω συνδρομή στη Wall Street Journal.
Ναι, αλλά η Wall Street Journal δεν κάνει αυτό.
- Είναι σε πραγματικό χρόνο; - Ναι.
Ίσως αργούν κάνα δυο λεπτά.
Που να με πάρει.
Σαν να έχεις δικό σου δείκτη μετοχών,
όπως είχαν οι μεγιστάνες στις επαύλεις τους.
Ναι, και αν θέλετε να διαβάσετε το Journal ή το Forbes
ή κάτι τέτοιο, μπορείτε.
"Κλείνει η Barton Instruments."
Δεν είναι εδώ.
Γιατί είναι χθεσινή.
Όλοι την παίρνουν μια μέρα αργότερα, αλλά αυτό είναι σημερινό.
Ήμουν αλαζόνας, Κρεγκ.
Θα το κρατήσω, τελικά.
- Για λίγο, τουλάχιστον. - Χαίρομαι.
Μου φέρνεις το τηλέφωνο από το γραφείο;
Μπορείτε να πάρετε τηλέφωνο με αυτό.
- Ναι; - Ναι.
Γι' αυτό είναι κυρίως.
Πατάτε με τα δάχτυλά σας τον αριθμό που θέλετε.
- Κι έχετε τέσσερις μπάρες. - Μπάρες;
Από τον νέο πύργο τηλεπικοινωνιών. Αφήστε το.
- Καλύτερα έτσι; - Ναι, μια χαρά.
Τσικ.
Ο Τζον Χάριγκαν είμαι.
Έχω κινητό τώρα.
Θέλω να κάνω μια προσαρμογή στις μετοχές μου.
Ναι.
Λοιπόν; Του άρεσε;
Όχι.
Σε προειδοποίησα.
Ξετρελάθηκε.
Και μπορώ να βάλω ξυπνητήρι...
Σε κάθε επίσκεψη, πριν διαβάσω, του μάθαινα κάτι στο κινητό.
Του έμαθα το ίντερνετ,
το Yahoo! και το Google.
Του έμαθα να στέλνει γραπτά και φωνητικά μηνύματα...
Δεν το σηκώνω τώρα.
Θα σας τηλεφωνήσω αν φανεί αναγκαίο.
Εντάξει;
Δεν το σηκώνω τώρα.
Θα σας τηλεφωνήσω αν φανεί αναγκαίο.
- Δεν ξέρω αν θα ήθελα να με πάρετε. - Τέλεια.
...και πώς να εξατομικεύσει το κινητό.
- Ας βρούμε ένα ψευδώνυμο. - Ψευδώνυμο;
Ναι, το ψευδώνυμό σας.
Ώστε όταν με παίρνετε ή μου στέλνετε, να είναι το όνομα που θα βλέπω.
Θέλεις να μου δώσεις παρατσούκλι;
Ίσως ένα όνομα που σας έχουν δώσει άλλοι. Ορίστε.
Οι εφημερίδες με έλεγαν έτσι.
Δεν ήταν κομπλιμέντο.
Βασιλιάς των Πειρατών. Φοβερό. Σας έχει τηλεφωνήσει κανείς;
Όχι. Πωλητές και λάθος νούμερα.
Δεν άντεχα τον ήχο του ξυλόφωνου.
Ας βρούμε άλλον ήχο κλήσης.
- Καλύτερο; - Ναι.
- Πάλι δεν θα απαντάω. - Ούτε σ' εμένα;
Πώς θα ξέρω;
- Σας αρέσει η κάντρι και η γουέστερν; - Ναι.
- Ποιο είναι το αγαπημένο σας τραγούδι; - Πολλά.
Τάμι Γουαϊνέτ. "Stand By Your Man".
Ήχοι κλήσης.
Αυτό;
Ναι. Είναι υπέροχο.
Άκουσέ το.
Μπορώ να κάνω αυτό.
Ορίστε. "Stand By Your Man". Εντάξει.
Πάρτε με τώρα. Είμαι στις αγαπημένες επαφές.
Ναι. Τώρα ξέρουμε πότε καλεί ο άλλος.
Ναι. Ωραία.
Εντάξει. Τι θα διαβάσουμε σήμερα;
Είστε καλά;
Όχι.
Όχι. Κάτι με προβληματίζει. Ίσως μπορείς να το εξηγήσεις.
Διαβάζω άρθρα στο κινητό εδώ κι έναν μήνα.
Και είναι όλα δωρεάν.
- Ναι; - Όχι.
Διαβάζω κάτι δωρεάν, ενώ άλλοι το πληρώνουν.
Είναι τέλειο, έτσι;
Όχι, δεν είναι.
Οι δωρεάν πληροφορίες είναι αντίθετες με όσα καταλαβαίνω
για τις επιτυχημένες επιχειρηματικές πρακτικές.
Ο Παγκόσμιος Ιστός είναι σαν σπασμένος αγωγός νερού,
αλλά αντί για νερό, ξεχύνονται παντού πληροφορίες.
Δεν καταλαβαίνω. Είναι για να μας προσελκύσουν;
Ρωτάω, Κρεγκ.
Σαν την Αγροτική Έκθεση,
όπου ο πρώτος αγώνας είναι συνήθως δωρεάν.
Και είμαστε ακόμα στον πρώτο αγώνα.
Αγροτική Έκθεση.
Και δεν υπάρχουν διαφημίσεις σε αυτές τις ιστοσελίδες.
Οι διαφημίσεις είναι η ζωή των εφημερίδων.
Πώς θα επιβιώσουν;
Δεν το κάνουν για να μας προσελκύσουν. Είναι η αρχή της κατρακύλας.
Έχω ήδη παρατηρήσει
ότι τα αποτελέσματά μου στο Google είναι κυρίως για οικονομικά.
Ξέρει τι θέλω.
Τι θα συμβεί όταν κλείσουν τον γενικό;
Τέρμα τα δωρεάν.
Και οι ψευδείς πληροφορίες γίνονται κοινές και αποδεκτές ως αληθινές.
Και τι θα γίνει όταν αρχίσουν να το χρησιμοποιούν
για να διαδώσουν περισσότερες ανοησίες;
Εφημερίδες, δημοσιογράφοι, πολιτικοί...
Όλοι μας πρέπει να φοβόμαστε πολύ αυτό το μαραφέτι.
Πάω να βοηθήσω τον Πιτ.
Κοιτούσε το κινητό σαν να ήταν μάντης.
Εκείνη τη μέρα, μέσα σε λίγα δευτερόλεπτα,
ο κος Χάριγκαν προέβλεψε το μέλλον.
Το μέλλον του ίντερνετ, το μέλλον των ειδήσεων, των ψευδών νέων,
των κοινωνικών δικτύων, των συνδρομών και των σπαμ,
του Τζούλιαν Ασάνζ, του Έντουαρντ Σνόουντεν και του κόσμου.
Καλημέρα, Κρεγκ.
Καλημέρα, δις Χαρτ.
ΡΕΤΖΙΝΑ
ΚΡΕΓΚ ΩΡΑΙΑ ΜΠΛΟΥΖΑ
ΘΕΝΚΣ
Κινητό είναι αυτό;
Ναι, είναι iPhone.
Εντάξει, σε βλέπω, πλουσιόπαιδο.
- Θες να δεις το δικό μου; - Αμέ.
Είναι πολύ ωραίο. Έχει ένα τεράστιο...
Σωστά. Δεν έχω.
Να δω το δικό σου;
Εντάξει.
Ευχαριστώ.
Φοβερό.
Τον νου σου.
"Αυτή είναι η αρχή μιας νέας ιστορίας.
Της ιστορίας της σταδιακής ανανέωσης ενός ανθρώπου.
Της σταδιακής αναγέννησής του,
της μετάβασης από τον έναν κόσμο στον άλλον,
της μύησής του σε μια νέα άγνωστη ζωή.
Ίσως είναι το θέμα μιας νέας ιστορίας, αλλά η παρούσα ιστορία μας τελείωσε."
Συγγνώμη.
Πήγαινε οπίσω μου, Σατανά.
Μπράβο.
Απολαμβάνω τα ζοφερά ρωσικά μυθιστορήματα μια στο τόσο.
Μπορείς να φέρεις το μπλοκ επιταγών από το μεσαίο συρτάρι του γραφείου;
Ευχαριστώ.
Το βρήκες;
Ευχαριστώ.
Η φιάλη είναι καινούργια. Όλα καλά;
Τη χρησιμοποιώ κυρίως τη νύχτα.
Ήθελα να σας ρωτήσω κάτι.
Γιατί μετακομίσατε εδώ;
Στο Χάρλοου. Μπορούσατε να ζήσετε οπουδήποτε.
Έχοντας ζήσει στην πόλη όλη μου τη ζωή,
ήθελα να ζήσω στην επαρχία.
Έψαξα πολλά μέρη και τελικά εγκαταστάθηκα εδώ.
Έχει θέα,
αλλά δεν είναι εντυπωσιακή.
Η εντυπωσιακή θέα προσελκύει κόσμο.
Και δεν μου αρέσουν πολύ οι άνθρωποι.
Κανείς δεν μου ζητάει τίποτα.
Και ήθελα ένα μέρος
όπου κανείς δεν θα μου ζητάει τίποτα.
Γιατί όταν μου ζητάνε,
σχεδόν πάντα απαντάω.
Υπάρχει κάποιο μέρος εκτός από αυτό όπου θα ήθελες να ζήσεις;
Ίσως στο Λος Άντζελες.
Ίσως μπορώ να γράφω ταινίες.
Κάποιος πρέπει να το κάνει κι αυτό.
Και θα λαχταρούσες το σπίτι σου,
να δεις τον πατέρα σου ή να βάλεις λουλούδια στον τάφο της μητέρας σου;
Ναι. Θα ερχόμουν κάθε τόσο.
Αν πας σε εκείνο το καταραμένο μέρος
και μπεις στον χώρο,
να ξέρεις ότι είναι δύσκολος και άδικος
και ότι θα κάνεις εχθρούς.
Εγώ σίγουρα έκανα.
Ναι, το ξέρω.
Κρεγκ, θέλω να μου υποσχεθείς κάτι.
Εντάξει.
Όταν τους συναντάς,
θα τους ξαποστέλνεις βιαστικά.
Τους εχθρούς.
- Θα τους ξαποστέλνω. - Βιαστικά.
Και μη νιώθεις ούτε στάλα ενοχής.
Υποσχέσου μου.
Υποσχέσου μου!
Εντάξει.
Σας το υπόσχομαι.
Εντάξει.
Ευχαριστώ, κε Χάριγκαν.
Χαρά μου, Κρεγκ.
Τα πάντα.
Τον έβρισκα τρομακτικό και συναρπαστικό.
Ακόμα και στην αδυναμία του, είχε δύναμη.
Θα μπορούσε να είναι κι επικίνδυνος.
Αλλά ήμουν φίλος του.
Το είπε.
Και κρίνοντας από τα άθικτα λαχεία στο συρτάρι του,
δεν πιστεύω ότι είχε πολλούς.
ΕΥΧΑΡΙΣΤΩ ΓΙΑ ΤΙΣ ΚΑΡΤΕΣ ΚΑΙ ΤΑ ΛΑΧΕΙΑ. ΕΙΝΑΙ ΤΙΜΗ ΜΟΥ ΠΟΥ ΔΟΥΛΕΥΩ ΓΙΑ ΕΣΑΣ.
Κύριε Χάριγκαν;
ΒΑΣΙΛΙΑΣ ΤΩΝ ΠΕΙΡΑΤΩΝ
ΚΡΕΓΚ
Κύριε Χάριγκαν;
Κύριε;
Με συγχωρείτε. Είναι ο γιος μου.
Κρεγκ;
Ο κος Χάριγκαν. Νομίζω
ότι είναι νεκρός.
- Δεν αναπνέει. - Πού είναι οι οικονόμοι;
Είναι Τρίτη.
Δεν είναι εδώ.
Εντάξει, άκουσέ με.
Περίμενε εκεί.
Περίμενε έξω και θα καλέσω ασθενοφόρο.
"Ήταν οι καλύτεροι καιροί.
Ήταν οι χειρότεροι καιροί.
Ήταν η εποχή της σοφίας, ήταν η εποχή της ανοησίας.
Ήταν η εποχή της πίστης.
Ήταν η εποχή της δυσπιστίας.
Ήταν η εποχή του Φωτός. Ήταν η εποχή του Σκότους.
Ήταν η άνοιξη της ελπίδας κι ήταν ο χειμώνας της απόγνωσης.
Είχαμε τα πάντα μπροστά μας και δεν είχαμε τίποτα μπροστά μας.
Πηγαίναμε όλοι κατευθείαν στον παράδεισο.
Πηγαίναμε όλοι κατευθείαν στην αντίθετη πλευρά."
Πάω για ύπνο.
Γαμώτο.
ΘΑ ΜΟΥ ΛΕΙΨΟΥΝ ΤΑ ΑΠΟΓΕΥΜΑΤΑ ΠΟΥ ΠΕΡΝΟΥΣΑΜΕ ΜΑΖΙ
"Αφήστε την πικρία, την οργή, τον θυμό, τη διαμαρτυρία και τις κακολογίες
να φύγουν μακριά σας με κάθε κακοβουλία.
Να είστε καλοί ο ένας με τον άλλον,
τρυφεροί, να συγχωρείτε ο ένας τον άλλον,
όπως ο Θεός, για τον Ιησού, σας συγχώρεσε."
- Θες να κοιτάξεις μια τελευταία φορά; - Θα περιμένω. Θέλω να είμαι τελευταίος.
Με την ησυχία σου. Θα σε βρω έξω.
Φορούσε ένα κοστούμι που δεν είχα ξαναδεί και τον είχαν κάνει να φαίνεται υγιής,
μόνο που οι υγιείς δεν είναι σε φέρετρα με κλειστά μάτια.
Πολλοί, που ήρθαν από μακριά,
σεβάστηκαν το...
Ο κος Χάριγκαν θάφτηκε κοντά στη μητέρα μου.
Μόνο μια φορά είχα πάει στον τάφο της.
Ο μπαμπάς πήγαινε κάθε εβδομάδα, αλλά εγώ απείχα.
Μάλλον επειδή αν πήγαινα...
θα ήξερα ότι έχει φύγει για πάντα.
Ο Τζον Χάριγκαν ήταν σκληρό καρύδι, αλλά ήξερα ότι ήταν δίκαιος.
Αναρωτιέμαι αν θα ξαφνιαζόταν που ήρθε κόσμος σήμερα.
Συγγνώμη. Είσαι ο Κρεγκ, έτσι;
Ναι, κύριε.
Είμαι ο Τσικ Ράφερτι. Διαχειρίζομαι...
Διαχειριζόμουν τα οικονομικά του Τζον Χάριγκαν.
Ήλπιζα να μιλήσουμε.
Για να πάρεις κάτι από τον κο Χάριγκαν.
Θα σε πάρουν οι δικηγόροι του σύντομα.
- Έχω μπλέξει; - Τι είναι;
Μην ανησυχείτε. Καλό είναι.
Αυτό τα εξηγεί όλα.
Το έλαβα πριν δύο μήνες
με οδηγίες να το κρατήσω μέχρι μια τέτοια περίσταση.
Καλή σας μέρα.
Τι;
Μάλλον είσαι στη διαθήκη.
Να το ανοίξω τώρα;
"Κρεγκ, αν το διαβάζεις αυτό, έχω πεθάνει.
Σου έχω αφήσει ένα καταπίστευμα 800.000 δολαρίων.
Το διαχειρίζονται ο πατέρας σου και ο Τσαρλς Ράφερτι.
Εκτελεστής είναι ο υπεύθυνος επιχειρήσεών μου.
Υπολογίζω ότι το ποσό αρκεί για τέσσερα χρόνια σπουδών..."
...και κάθε μεταπτυχιακό που θα επιλέξεις.
Θα μείνουν αρκετά για να ξεκινήσεις την καριέρα που θα επιλέξεις.
Μίλησες για συγγραφή σεναρίων, και αν αυτό θέλεις να κάνεις,
πρέπει να το ακολουθήσεις, αλλά να ξέρεις ότι δεν εγκρίνω.
Υπάρχει ένα χυδαίο αστείο για τους σεναριογράφους.
Δεν θα το επαναλάβω εδώ,
αλλά μπορείς να το βρεις στο κινητό σου.
Λέξεις κλειδιά "σεναριογράφος" και "στάρλετ".
Οι ταινίες είναι εφήμερες, ενώ τα βιβλία, τα καλά βιβλία, αγγίζουν την αιωνιότητα.
"Μου έχεις διαβάσει πολλά ωραία, άλλα περιμένουν να γραφτούν.
Μόνο αυτό θα πω.
Ακόμα και με τα έξοδα της σχολής, τα 800.000 μπορούν να γίνουν ένα εκατ.
μέχρι να φτάσεις τα 26 και λήξει το καταπίστευμα
και θα ξοδέψεις ή θα επενδύσεις τα υπόλοιπα όπως θες.
ΥΓ: Κι εμένα θα μου λείψουν τα απογεύματά μας."
Τι είναι;
Κάνεις σαν να είδες φάντασμα.
ΘΑ ΜΟΥ ΛΕΙΨΟΥΝ ΤΑ ΑΠΟΓΕΥΜΑΤΑ ΠΟΥ ΠΕΡΝΟΥΣΑΜΕ ΜΑΖΙ
Δεν το σηκώνω τώρα.
Θα σας τηλεφωνήσω αν φανεί αναγκαίο.
Μου λείπετε, κε Χάριγκαν.
Εκτιμώ τα λεφτά που μου δώσατε,
αλλά θα τα έδινα πίσω για να γυρνούσατε.
Ξέρω ότι ακούγεται σαν ψέμα, αλλά δεν είναι.
Αλήθεια.
Ξύπνησες;
- Ναι. - Φτιάχνω πρωινό.
ΒΑΣΙΛΙΑΣ ΤΩΝ ΠΕΙΡΑΤΩΝ
Μπαμπά!
Ο κος Χάριγκαν δεν ήταν νεκρός στις 2:30 το πρωί.
- "Κ-Κ-Κ." - Να τον ξεθάψουμε.
- Τον θάψαμε ζωντανό. - Τι λες;
Πρέπει να φέρουμε κάποιον, να φέρουμε μπουλντόζες...
Σταμάτα. Τι συμβαίνει;
- Έβαλα το κινητό του στο φέρετρο. - Γιατί;
Ξέρω ότι είναι ανατριχιαστικό, αλλά το έβαλα. Και τώρα αυτό.
Πρέπει να υπάρχει μια εξήγηση.
Κάποιος χάκαρε το κινητό του.
Σου κάνουν πλάκα.
Αν μου κάνουν πλάκα, γιατί δεν είναι κάτι αστείο όπως:
- "Βοήθεια, παγιδεύτηκα σε κουτί"; - Αυτό είναι αστείο.
Γιατί είναι δύο Α και το αρχικό μου τρεις φορές;
Πρέπει να πάμε να δούμε.
Όχι, και θα σου πω γιατί.
- Κάτσε κάτω. - Όχι.
Κρεγκ, κάτσε κάτω.
Ο Τζον Χάριγκαν πέθανε μόνος.
Και εξαιτίας αυτού, έγινε νεκροψία,
έτσι ανακάλυψαν ότι πέθανε από καρδιοπάθεια.
Τον άνοιξαν;
Ναι.
Δεν μ' αρέσει που σου το λέω, που θα απασχολεί το μυαλό σου.
Αλλά είναι καλύτερο από το να σκέφτεσαι ότι θάφτηκε ζωντανός.
Δεν έχει θαφτεί ζωντανός. Αποκλείεται.
Είναι νεκρός.
Κατάλαβες;
Ναι.
Τι κάνεις εδώ, μικρέ;
Ευχαριστώ.
Είσαι καλά, Κρεγκ;
Ναι.
Είπε ότι θα σου άφηνε κάτι.
- Σου άφησε; - Ναι.
Ήταν πολύ γενναιόδωρος.
Φρόντισε κι εμένα και τον Πιτ.
Ναι. Ήταν...
καλός άνθρωπος, έτσι;
Ήταν δίκαιος,
αλλά δεν ήθελες να τον τσαντίσεις.
Τι εννοείτε;
Θυμάσαι τον Ντάστι Μπίλοντο;
Έμεναν στο κάμπινγκ τροχόσπιτων Μπλακ Μπερ.
Το έχω δει. Λοιπόν;
Ήταν κηπουρός πριν τον Πιτ, αλλά μέσα σε οχτώ μήνες
ο κος Χάριγκαν τον έπιασε να κλέβει και τον απέλυσε.
Ο Ντάστι δεν ζήτησε συγγνώμη. Απλώς έφυγε. Νόμιζα ότι εκεί θα τελείωνε.
Δεν τελείωσε εκεί.
Τι έπαθε ο Ντάστι;
Είπα αρκετά.
Θέλεις κάτι από το σπίτι; Κάτι να τον θυμάσαι;
Δεν ξέρω. Μια ορχιδέα, ίσως;
Ναι, γλυκέ μου.
Πάρε μια ορχιδέα.
ΠΩΛΕΙΤΑΙ
Ο Τσικ Ράφερτι κράτησε την Έντνα και τον Πιτ για να συντηρούν το σπίτι.
Έβαλαν πινακίδα "πωλείται" και κάποιοι ήρθαν να δουν το σπίτι.
Μετά από την ταραχή με το κινητό,
ο κόσμος επιβραδύνθηκε λίγο.
Το σχολείο πήγαινε καλά και μου άρεσαν τα μαθήματα.
Η δις Χαρτ δίδασκε Φυσική και ήταν η καλύτερη καθηγήτρια.
Ποιος θα μου πει πού είναι η πλειοψηφία...
Κρεγκ.
Η θαλάσσια ζωή συνεισφέρει το 70% του οξυγόνου μας.
Σωστά.
Έχεις 100% δίκιο.
Ο Κένι Γιάνκοβιτς αποβλήθηκε επειδή πουλούσε μπάφους στο σχολείο.
Νόμιζε ότι τον κάρφωσα, αλλά έκανε λάθος.
Βέβαια δεν στεναχωριέμαι που δεν τον βλέπω κάθε μέρα.
Όπως αλλού, το λύκειο Γκέιτς Φολς είχε εκδηλώσεις.
Στο τέλος του πρώτου εξαμήνου ήταν ο χειμερινός χορός.
Ήταν από αυτούς τους χορούς όπου τα κορίτσια ζητάνε στα αγόρια.
Ένιωθα ότι θα μου ζητούσε η Μάρτζι
αλλά δεν μου άρεσε με αυτόν τον τρόπο.
Ήλπιζα να λάβω άλλη πρόσκληση.
ΡΕΤΖΙΝΑ ΠΑΜΕ ΣΤΟΝ ΧΟΡΟ ΜΑΖΙ;
ΟΚ
- Πάω τουαλέτα. - Θα σε συνοδεύσω.
Έχουμε άλλα δύο τραγούδια απόψε.
Θα σε περιμένω.
Είσαι νεκρός.
Τι κάνεις;
- Άσε με. - Θα σε σκοτώσω.
- Ήξερα ότι με κάρφωσες. - Όχι...
Γιατί το έκανες αυτό, ρε φίλε;
Τώρα πρέπει να σε σαπίσω.
Δεν ήθελα να σε χτυπήσω.
Αλλά...
Αν το πεις σε κανέναν, πέθανες.
Κρεγκ!
Εντάξει, για να δούμε.
Ρετζίνα, πες στον κο Τέιλορ ότι θα γυρίσω σε δέκα λεπτά.
Να πάρει τον πατέρα του Κρεγκ.
Ξέρεις ότι πρέπει να το αναφέρω. Ήταν ο Γιάνκοβιτς;
Δεν ήταν ο Κένι,
πράγμα καλό.
Αν ήταν εκείνος, θα έπρεπε να τον συλλάβουν
γιατί έχει ήδη αποβληθεί.
Θα γινόταν δίκη και θα έπρεπε να πάω στο δικαστήριο και θα το ήξεραν όλοι.
Και τι θα γίνει όταν χτυπήσει τον επόμενο;
Κράτα το.
Θέλω την ησυχία μου.
Θα την έχεις, Κρεγκ.
Για να δω τα χείλη σου.
Έλα 'δώ.
Δεν είστε...
Συγγνώμη.
Δεν είστε από εδώ, έτσι;
Από τη Βοστόνη.
Από το Λόουελ, αλλά πήγα πανεπιστήμιο στη Βοστόνη.
Πού;
Στο Έμερσον.
Τι είναι;
Όχι, τίποτα. Απλώς μυρίζετε ωραία.
- Σαπούνι είναι. - Εντάξει.
Ναι, είναι σαπούνι Μπουθ Μπέι. Θα το βρεις στο Γκέιτς Φολς.
Είναι πολύ ωραίο. Να το πάρεις για...
- Μπορείς να το πάρεις για οποιονδήποτε. - Ευχαριστώ.
Που με καθαρίσατε και μου μιλήσατε και...
που κάνατε το λύκειο σχεδόν ανεκτό.
Σας χρωστάω.
Όχι, δεν μου χρωστάς τίποτα.
Σας χρωστάω.
Αλήθεια.
Ποιος το έκανε;
Ας μην το κάνουμε αυτό, μπαμπά.
Καλά είμαι.
Ναι...
Πρέπει να μιλήσεις σε κάποιον, Κρεγκ.
Κύριε Χάριγκαν, εγώ είμαι, ο Κρεγκ.
Και ξέρω ότι δεν θα το ακούσετε, αλλά κάτι έγινε απόψε
και απλώς ήθελα να...
Ήθελα να μιλήσω σε κάποιον.
Με χτύπησε άσχημα
ένας μεγάλος βλάκας, ο Κένι Γιάνκοβιτς.
Αλλά έκανα αυτό που σας υποσχέθηκα.
Τον...
ξαπόστειλα.
Τουλάχιστον προσπάθησα.
Αλλά ήταν μια καλή γροθιά.
Τόσο καλή που φοβάμαι ότι θα μου επιτεθεί ξανά.
Για να είμαι ειλικρινής, φοβάμαι ότι δεν θα τελειώσει όλο αυτό
κι εύχομαι να ήσασταν εδώ για να μου δώσετε συμβουλές.
ΥΠΟΒΡΥΧΙΟ Ο ΓΙΑΝΚΟ ΕΙΝΑΙ ΝΕΚΡΟΣ
Ξέρω ότι φαίνεται προφανές,
αλλά για πρώτη φορά συνειδητοποίησα ότι όλοι,
ακόμα και οι μαλάκες, έχουν γονείς, οικογένειες που τους νοιάζονται,
που θρηνούν.
Νόμιζα σαν βλάκας ότι η θλίψη είναι μόνο δική μου.
Η νεκρολογία για τον Κένεθ Τζέιμς Γιάνκοβιτς
δεν μπήκε στην εφημερίδα μέχρι την Τρίτη.
Το μόνο που έλεγε ήταν:
"Πέθανε ξαφνικά ως αποτέλεσμα ενός τραγικού ατυχήματος."
Αντίο, δις Χαρτ.
Κρεγκ.
Όχι, περίμενε.
- Όχι, έχω μάθημα. - Θα σου γράψω σημείωμα.
Πού είσαι σήμερα;
Εδώ.
Όχι ιδιαίτερα.
Τον Κένι σκέφτεσαι;
Κρεγκ,
αν νομίζεις ότι έχεις σχέση με τον θάνατό του,
έχω δει τον φάκελό του.
Ο Κένι ήταν δυστυχώς ένα παιδί με σοβαρά προβλήματα.
Στο σπίτι, στο σχολείο.
Είχε ψυχολογικά προβλήματα.
Δεν ξέρω τι συνέβη,
αλλά δεν είχε σχέση μ' εσένα.
Πήγαινε, θα προλάβεις το μάθημά σου.
Κρεγκ.
Ποτέ δεν χαίρομαι που πεθαίνει ένα παιδί.
Αλλά χαίρομαι που δεν ήσουν εσύ.
Δεσποινίς Χαρτ, πιστεύετε στα φαντάσματα;
Φαντάζομαι πως όχι, αφού είστε επιστήμονας.
Είμαι καθηγήτρια, όχι επιστήμονας.
Το ξέρω, αλλά ξέρετε τι εννοώ.
Δεν θέλω να σκέφτομαι τέτοια πράγματα.
Δεν θα πήγαινα σε σεάνς ούτε θα έπαιζα με πνευματιστική δέλτο
για να μιλήσω με τους νεκρούς.
Πώς κι έτσι;
Η γιαγιά μου πάντα έλεγε:
"Κανείς δεν πρέπει να καλεί αν δεν θέλει απάντηση,
γιατί δεν είναι όλα τα φαντάσματα άγια."
Κρεγκ, πρέπει να φύγεις. Έχεις μάθημα.
ΚΑΜΠΙΝΓΚ ΤΡΟΧΟΣΠΙΤΩΝ ΜΠΛΑΚ ΜΠΕΡ
ΜΠΙΛΟΝΤΟ
Δεν είναι σπίτι.
Εδώ μένουν οι Μπίλοντο;
Μάλλον ναι.
Ξέρετε πότε θα γυρίσουν;
Μάλλον όχι σύντομα.
Έψαχνα τον Ντάστι Μπίλοντο.
Εδώ τον βρήκαν.
"Εδώ τον βρήκαν";
Δούλευε για έναν πλούσιο μαλάκα, αλλά έχασε τη δουλειά του.
Απολύθηκε. Ζούσε με το επίδομα ανεργίας.
Έψαχνε δουλειά για έναν χρόνο,
τελικά μπήκε στο γκαράζ του αλωνιστικού,
κατέβασε την πόρτα κι έβαλε μπρος.
ΓΑΜΗΣΟΥ Χ
Το έγραψε πριν μπει μέσα.
Κανείς δεν έβγαλε νόημα.
Τα αφόρτιστα τηλέφωνα δεν χτυπάνε, ούτε παίζουν μηνύματα.
Και δεν μπορούν να στείλουν μήνυμα.
Μα εκείνο έστειλε.
Εσείς στείλατε.
Πρέπει να μάθω κάτι, κε Χάριγκαν.
Θέλω να μάθω αν είχατε σχέση με τον θάνατο του Κένι Γιάνκοβιτς.
Ξέρω ότι σας είπα πως φοβόμουν, αλλά δεν ήθελα να πεθάνει.
Αυτό είναι τρελό.
Αν είχατε σχέση με τον θάνατό του,
χτυπήστε τον τοίχο μου.
Χτυπήστε τρεις φορές.
Κρεγκ.
Αν σας πω κάτι, θα το κρατήσετε μεταξύ μας;
Είστε υποχρεωμένος. Είναι κανόνας.
Ο πατέρας σου έχει δίκιο, φυσικά.
Χάκαραν το κινητό σου. Κάποιος σε πειράζει.
Και η καθηγήτριά σου έχει δίκιο.
Είμαι φίλος με τον πατέρα Ίνγκρεσολ από το Σεντ Αν.
Εκεί βαφτίστηκε ο Κένι.
Μου είπε τις λεπτομέρειες του ατυχήματος.
Ο Κένι προσπάθησε να βγει έξω τη νύχτα από τον δεύτερο όροφο.
Είχε πιει πολύ.
Μάλλον γλίστρησε στην οροφή κι έπεσε.
Ήταν ένα τραγικό ατύχημα. Αυτό είναι όλο.
Έσπασε τον λαιμό του στην πτώση.
Ήρθε η ώρα
να εξετάσεις τη σχέση σου με το κινητό σου.
Θυμάσαι που διάβαζες το Κατά Ματθαίον 5:30;
"Και αν το δεξί σου χέρι σε προσβάλει, κόψ' το και πέταξέ το,
γιατί σε συμφέρει να χάσεις ένα μέρος σου...
παρά να ριχτεί όλο το σώμα σου στην κόλαση."
- Παρακαλώ. - Θέλω να ξεφορτωθώ το κινητό μου.
Εντάξει.
Θα τρελαθείς με αυτό.
Το αναβαθμίζω γιατί λαμβάνω κάτι περίεργα μηνύματα.
- Ήξερες τον αποστολέα; - Ναι, αλλά δεν είναι εδώ.
Τα πρώτα iPhone είχαν θέματα. Βιαστική παραγωγή.
Μάλλον τα μηνύματα κόλλησαν στο λογισμικό
κι εμφανίζονταν περιστασιακά.
Πες το φάντασμα στη μηχανή.
Αλλά όχι άγιο.
- Τίποτα. - Ο αριθμός σου είναι ίδιος.
Μετέφερα τις επαφές και τα στοιχεία σου.
- Όλα; - Ναι.
- Διάγραψε ό,τι δεν θες. - Εντάξει.
Έχουμε φιλανθρωπικό πρόγραμμα για το παλιό κινητό.
Το διαγράφουμε εντελώς και το δωρίζουμε
σε κόσμο που χρειάζεται κινητό αλλά δεν έχει λεφτά.
Εντάξει.
Όχι, βασικά,
θα το δωρίσω εγώ.
- Χρειάζεται κινητό η μικρή μου αδερφή. - Εντάξει.
ΕΙΣΕΡΧΟΜΕΝΗ ΒΑΣΙΛΙΑΣ ΤΩΝ ΠΕΙΡΑΤΩΝ
ΑΠΟΤΥΧΙΑ ΚΛΗΣΗΣ
Δόξα τω Θεώ.
Μπορείς να κρύψεις κάτι,
αλλά δεν χάνεται.
Σε ακολουθεί, ψιθυρίζει στο αυτί σου, φροντίζει να μην ξεχνάς,
να συνεχίσεις να αμφισβητείς.
Αναρωτήθηκα πού μετακόμισαν οι Γιάνκοβιτς
και αν θρηνούσαν ακόμα.
Αναρωτιόμουν αν το παλιό σπίτι έκανε θόρυβο.
Αν έβγαζε ηχώ.
Αναρωτιόμουν αν έλειπα στον κο Χάριγκαν.
Αναρωτιόμουν τι θα γινόμουν
και αν αυτό που έκανα θα άφηνε το σημάδι του πάνω μου, θα με καθόριζε.
Μπήκα.
Αναρωτιόμουν αν θα το μάθει κανείς.
Ελπίζω όχι.
- Έβγαλες ασφάλεια οδήγησης; - Ναι.
Και η νέα ταχυδρομική διεύθυνση είναι στο τραπέζι της κουζίνας;
Ναι.
Να ανοίξεις λογαριασμό στο βιβλιοπωλείο.
Σύντομα, σε περίπτωση που έχουν έλλειψη από προμήθειες.
Εντάξει.
- Χειμωνιάτικα σακάκια. - Όχι, θα γυρίσω πριν τον χειμώνα.
Θα είσαι καλά;
Ναι.
Χαίρομαι πολύ για σένα, μικρέ.
Ευχαριστώ, μπαμπά.
Σ' αγαπώ.
Κι εγώ σ' αγαπώ.
Εντάξει.
- Πάρε με αν χρειαστείς κάτι. - Εντάξει.
Κάποιος είπε ότι δεν φεύγεις ποτέ από το σπίτι,
ότι το παίρνεις μαζί σου όπου πας.
Προσωπικά, ελπίζω να μην είναι απολύτως αλήθεια,
γιατί θα ήθελα να αφήσω κάποια πράγματα στο σπίτι
και να μην έρθουν στη Βοστόνη,
δύο ώρες κι ενάμισι εκατ. χιλιόμετρα από το Χάρλοου.
Έχω συγγραφική υποτροφία στο Έμερσον, που είχε φοβερό πρόγραμμα δημοσιογραφίας.
- Ναι. - Γεια.
Είσαι ο Κρεγκ;
Ο πρώτος μου συγκάτοικος ήταν ο Τζούλιαν Σάμερς, από το Λ.Α.
Δραματική σχολή. Ήθελε να γίνει διάσημος.
...είναι ό,τι πιο σημαντικό μπορείτε να κάνετε.
Στρώθηκα στο διάβασμα.
Ένιωσα ότι το χρωστάω στον μπαμπά μου. Και φυσικά, στον κο Χάριγκαν.
Κρεγκ, ρίξε μια ματιά εδώ. Η φωτογραφία κάτω από την υπογραφή;
Κοντά στην κορυφή δεν είναι πιο δημοσιογραφικό;
- Ναι, μάλλον. Ευχαριστώ. - Ναι.
- Πώς το ακούς αυτό; - Μου το κόλλησε ένας φίλος.
Φοβερός φίλος. Άλλαξε σταθμό, σοβαρά.
- Έλα, μπαμπά. - Έλα.
- Τι κάνεις; - Έχω πολύ άσχημα νέα.
Ο τίτλος έγραφε "Αγαπημένη καθηγήτρια σκοτώνεται στο Βερμόντ".
Η πρώτη πρόταση έλεγε "Η Βικτόρια Κόραλς Χαρτ,
καθηγήτρια Βιολογίας στο Λύκειο Γκέιτς Φολς,
σκοτώθηκε την Κυριακή σε μετωπική σύγκρουση."
Από τότε που έφυγα, η δις Χαρτ αρραβωνιάστηκε.
Εκείνη τη μέρα ήταν με τον αρραβωνιαστικό της.
Είχαν πάει τριήμερη εκδρομή στο Τσέστερ,
όπου θα έμεναν σε καταφύγιο και θα απολάμβαναν το φθινόπωρο.
Γυρνούσαν πίσω και σχεδόν έφταναν στο Νιου Χαμσάιρ,
όταν πέτυχαν τον Ντιν Γουίτμορ από το Γουόλθαμ της Μασαχουσέτης.
- Ο αρραβωνιαστικός της; - Ακόμα στο νοσοκομείο. Θα μείνει για λίγο.
Έμαθα ότι ο μαλάκας που το έκανε ήταν τύφλα και δεν είχε ούτε γρατζουνιά.
Τον είχαν συλλάβει τέσσερις φορές, δεν είχε δίπλωμα.
Ελπίζω να μην τη γλιτώσει.
Δεν θα γλιτώσει.
Η τετραετής ποινή φυλάκισης θα ανασταλεί
αν ο κατηγορούμενος πάει σε κέντρο αποτοξίνωσης για έξι μήνες.
Κι όμως.
Τη γλίτωσε.
Μπήκε σε κέντρο αποτοξίνωσης
που έμοιαζε περισσότερο με λέσχη.
ΒΑΣΙΛΙΑΣ ΤΩΝ ΠΕΙΡΑΤΩΝ
Κύριε Χάριγκαν.
Υπάρχει ένας Ντιν Γουίτμορ που σκότωσε μια καθηγήτριά μου από το λύκειο.
Ήταν μεθυσμένος και χτύπησε τη δίδα Χαρτ και τον αρραβωνιαστικό της.
Ήταν καλός άνθρωπος.
Με βοήθησε όταν χρειαζόμουν βοήθεια κι εκείνος δεν πήρε αυτό που του άξιζε.
Θέλω να πεθάνει.
Με το που το έκλεισα, μετάνιωσα που τηλεφώνησα.
ΝΤΙΝ ΓΟΥΙΤΜΟΡ ΜΑΣΑΧΟΥΣΕΤΗ
Ένιωσα ενοχές.
Ήμουν ένοχος.
Ήταν τρελό και μόνο που το σκεφτόμουν.
Ήταν αδύνατον.
Δεν θα πάθαινε τίποτα ο Ντιν Γουίτμορ.
Έπρεπε να το ξεχάσω.
ΝΤΟΠΙΟΣ ΒΡΕΘΗΚΕ ΝΕΚΡΟΣ
ΔΙΕΞΑΓΕΤΑΙ ΕΓΚΛΗΜΑΤΟΛΟΓΙΚΗ ΕΡΕΥΝΑ
Γεια.
- Τι θέλεις; - Δουλεύω σε εφημερίδα της Βοστόνης.
Ήλπιζα να μάθω πληροφορίες για κάποιον που θεραπεύεται εδώ.
Ρώτα στη ρεσεψιόν.
Ντιν Γουίτμορ.
Ναι.
Θέλω να μάθω πώς πέθανε.
Δίνω 100 δολάρια για πληροφορίες.
Διακόσια.
Αυτοκτόνησε.
- Πώς; - Στο ντους.
Πώς;
Σίγουρα θες να μάθεις;
Ναι.
Κάθε επισκέπτης έχει δικό του δωμάτιο και ντους.
Σκέτη πολυτέλεια.
- Πολύ καλύτερα από εκεί που μένω. - Πώς;
Πνίγηκε.
Πριν το πρωινό, ήπιε σαμπουάν για να λαδώσει τον δρόμο.
Πήρε ένα κυριλέ σαπούνι και το έσπασε στα δύο.
Έριξε το μισό στο πάτωμα κι έχωσε το άλλο στον λαιμό του.
Είπατε κυριλέ σαπούνι.
Ξεκινάει με Μ.
Μπουθ Μπέι;
Ναι, αυτό είναι. Πώς το ήξερες;
Έγραψε σημείωμα αυτοκτονίας;
Περίπου. Ένα κομμάτι χαρτί. Μία γραμμή.
Τι έλεγε;
Ήταν κάπως γλυκό. Σαν προσευχή.
Έλεγε "Δώσε όση αγάπη..."
"Μπορείς". Δεν είναι προσευχή.
Δεν είναι;
Είναι στίχοι.
Όταν πέφτεις, ακόμα κι αν το βλέπεις να έρχεται,
ακόμα κι αν το προκάλεσες,
σε σοκάρει.
Δεν υπάρχει πάτος.
Δεν υπάρχει τέλος.
Απλώς πέφτεις.
"Ο τρόμος."
Αφού πεθάνατε, μπήκα στην ντουλάπα σας.
Στη μυστική ντουλάπα.
Δεν είναι καθόλου απαίσια. Απλώς αναμνήσεις.
Τα μυστικά σας είναι δικά μου.
Γι' αυτό επιλέξατε εμένα.
Ήσασταν μικρός όταν πέθανε η μαμά σας.
Όπως κι εγώ.
Ξέρατε πώς ήταν η μοναξιά.
Πώς είναι.
Όπως κι εγώ.
Γι' αυτό προσπαθήσατε να κρατήσετε επαφή.
Πήρε λίγο χρόνο, αλλά κατάλαβα, κε Χάριγκαν,
τι θέλατε να μου πείτε στα μηνύματα.
Κ-Κ-Κ-
Σ-Τ...
σημαίνει "Κρεγκ, σταμάτα."
Σωστά;
Μου λέτε να σταματήσω
επειδή σας πληγώνω;
Αν είναι έτσι, αν σας πληγώνει, ζητώ συγγνώμη.
Συγγνώμη.
Ή μήπως θέλετε να σταματήσω επειδή πληγώνω τον εαυτό μου;
Μήπως με προσέχετε γιατί νοιάζεστε;
Αν αυτό είναι...
ευχαριστώ.
Ευχαριστώ.
Ξεκουραστείτε, κε Χάριγκαν.
ΧΑΡΙΓΚΑΝ 1923-2008
ΤΖΟΑΝΑ ΠΟΥΛ ΚΟΡΗ, ΣΥΖΥΓΟΣ, ΜΗΤΕΡΑ - 1969-2001
Συγγνώμη, μαμά.
Χίλια συγγνώμη.
Τον 21ο αιώνα, τα τηλέφωνά μας μάς παντρεύουν με τον κόσμο.
Αν είναι έτσι, είναι ένας κακός γάμος.
Υπάρχουν πολλά για τα οποία δεν είμαι σίγουρος.
Για την πραγματικότητα, αρχικά.
Αλλά ένα πράγμα μένει σταθερό σαν τους βράχους της Νέας Αγγλίας.
Όταν πεθάνω,
όταν έρθει η ώρα να φύγω...
θέλω να με θάψουν με άδειες τσέπες.
ΒΑΣΙΣΜΕΝΟ ΣΤΟ ΔΙΗΓΗΜΑ ΤΟΥ ΣΤΙΒΕΝ ΚΙΝΓΚ
Υποτιτλισμός: Χριστίνα Φλώρου
Subrip-Επιμέλεια-Συγχρονισμός amerzone